Wikipedia per ladin

Storia 

L pruiet per na Wikipedia ladina ova bele scumencià tl 2005. L svilup ie stat plutosc plan per via che l da plu variazions dl ladin, che l ladin standard vën mé adurvà puech y per l pitl numer de persones che rejona ladin. Ai 14 de nuember dl 2019 ovun arjont 1000 articuli, ma a chël pont fova la Wikipedia ladina mo for na test wiki tl Wikimedia Incubator.
De jené dl 2022 ova la Wikipedia ladina arjont 10.000 articuli, deventan nscì na Wikipedia relativamënter granda da cunfrunté cun autra Wikipedies de pitla rujenedes. De la Wikipedies te la trëi rujenedes retoromanes rumanc, ladin y furlan ie chëla  ladina la majera ncont de numer de articuli. De juni dl 2022 ovela arjont 30.000 articuli, de lugio 2022 50.000 y de utober 2022 70.000 articuli. De fauré 2023 ovela passà i 100.000 articuli.

 Crëscer dl numer de articuli 

 Carateristiches 
I articuli ie scric tl ladin standard nscì sciche tla cin' variazions dl ladin: gherdëina, badiot, fascian, fodom y ampenzan. I ultimi doi vën mé adurvei scialdi dinrer.

 Notes 

Categoria:Wikipedia
Categoria:Lingaz ladin
Categoria:Ladinia